rejauldu/bengali-wikipedia huggingface dataset:
থাম্ব|পর্তুগীজ ব্যাকরণ সম্পর্কে একটি বই পর্তুগিজ ব্যাকরণ হল পর্তুগিজ ভাষার রূপমূলতত্ত্ব ও বাক্যতত্ত্বের আলোচনা। পর্তুগিজ ব্যাকরণের সাথে অন্যান্য রোমান্স ভাষার, বিশেষ করে গালিসীয় ভাষা ও আইবেরীয় উপদ্বীপের অন্যান্য ভাষার ব্যাকরণের সাদৃশ্য আছে। পর্তুগিজ একটি সংশ্লেষণাত্মক (synthetic), একীভবনমূলক (fusional) ভাষা।  পর্তুগিজ বিশেষ্য, বিশেষণ, সর্বনাম ও নির্দেশক পদগুলিতে স্বল্প পরিমাণে বিভক্তি বিদ্যমান। পর্তুগিজ ভাষাতে দুইটি লিঙ্গ (পুং ও স্ত্রী), দুইটি বচন (একবচন ও বহুবচন), ক্ষুদ্রতানির্দেশক ও বর্ধননির্দেশক বিভক্তি এবং বিশেষণের অতিশয়ার্থক বিভক্তি রয়েছে। পর্তুগিজ ভাষাতে লাতিন ভাষার কারকব্যবস্থা আর অবশিষ্ট নেই, তবে ব্যক্তিবাচক সর্বনামগুলি এখনও কর্তা, ক্রিয়ার কর্ম এবং পূর্বসর্গের কর্মভেদে ভিন্ন ভিন্ন রূপ ধারণ করে। বিশেষণগুলি সাধারণত বিশেষ্যের পরে বসে।  পর্তুগিজ ক্রিয়াগুলির বহু রূপ হতে পারে। এগুলির তিনটি কাল (অতীত, বর্তমান, ভবিষ্যৎ), তিনটি প্রকার (পুরাঘটিত, অ-পুরাঘটিত, এবং ঘটমান), দুইটি বাচ্য (কর্তৃ ও কর্ম) এবং একটি বিভক্তিযুক্ত অসমাপিকা রূপ বিদ্যমান। পুরাঘটিত ও অ-পুরাঘটিত প্রকারগুলিতে বিভক্তি সরাসরি ক্রিয়ার সাথে যুক্ত হয়ে নতুন ক্রিয়ারূপ গঠন করে। অন্যদিকে ঘটমান প্রকার এবং কর্মবাচ্যের ক্ষেত্রে আলাদা সহায়ক পদ নিয়ে ক্রিয়ারূপ গঠিত হয়। অন্যান্য রোমান্স ভাষার মত পর্তুগিজেও একটি অ-ব্যক্তিবাচক কর্মবাচ্য রূপ আছে, যেখানে ঘটককে একটি অনির্দিষ্ট সর্বনাম দিয়ে প্রতিস্থাপন করা হয়।  পর্তুগিজ মূলত একটি কর্তা-ক্রিয়া-কর্ম ভাষা। তবে কখনো কখনো কর্তা-কর্ম-ক্রিয়া ক্রমও দেখা যায়। পর্তুগিজ ভাষার বাক্যে পদের ক্রম খুব সুনির্দিষ্ট নয়। এটি একটি শূন্য কর্তা ভাষা, অর্থাৎ বাক্যে কর্তাস্থানীয় সর্বনাম ঊহ্য থাকে। অনেক সময় কথ্য ভাষাতে কর্মস্থানীয় সর্বনামও ঊহ্য থাকে। পর্তুগিজ ভাষাতে উদ্দেশ্য ও বিধেয়কে সংযুক্তকারী দুইটি সংযোজক ক্রিয়া (copular verb) আছে।  পর্তুগিজ ভাষার বেশ কিছু ব্যাকরণিক বৈশিষ্ট্য অন্যান্য রোমান ভাষা থেকে স্বতন্ত্র। এদের মধ্যে আছে পুরাঘটিত অতীত কাল নির্দেশের জন্য বিভক্তির ব্যবহার, ভবিষ্যৎ সংশয়ার্থ ক্রিয়ারূপ, বিভক্তিযুক্ত অসমাপিকা রূপ, এবং পুনরাবৃত্তিমূলক অর্থ নির্দেশকারী পুরাঘটিত বর্তমান কালের ক্রিয়ারূপ। পর্তুগিজ ভাষার একটি ব্যতিক্রমী বৈশিষ্ট্য হল কিছু ক্রিয়ারূপের অভ্যন্তরে সর্বনামের সংক্ষিপ্ত রূপ বা Clitic অনুপ্রবিষ্ট হতে পারে।  বিষয়শ্রেণী:পর্তুগিজ ভাষা বিষয়শ্রেণী:ভাষা অনুযায়ী ব্যাকরণ
thumb|ছোস-ক্যি-র্গ্যাল-পো ছোস-ক্যি-র্গ্যাল-পো () (১৬০৫-১৬৪৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের চতুর্থ 'ফাগ্স-পা-ল্হা () উপাধিধারী বৌদ্ধ লামা ছিলেন। তিনি তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () ষোড়শ প্রধান ছিলেন।   সংক্ষিপ্ত জীবনী  ছোস-ক্যি-র্গ্যাল-পো ১৬০৫ খ্রিষ্টাব্দে তিব্বতের লোং-পো-স্তোদ-পা () নামক স্থানে জন্মগ্রহণ করেন। তার পিতার নাম ছিল ত্শে-থার-দোন-গ্রুব () এবং মাতার নাম ছিল র্গ্যাল-মো ()। চার বছর বয়সে তাকে ম্থোং-বা-দোন-ল্দান () নামক তৃতীয় 'ফাগ্স-পা-ল্হা () উপাধিধারী বৌদ্ধ লামার পুনর্জন্ম রূপে চিহ্নিত করা হয়। আট বছর বয়সে তাকে ব্ক্রা-শিস-ছোস-লুং () বৌদ্ধবিহারে নিয়ে যাওয়া হয়। সাংস-র্গ্যাস-'ব্যুং-গ্নাস () নামক দ্বিতীয় ঝি-বা-ল্হা () উপাধিধারী বৌদ্ধ লামা তাকে শিক্ষার্থীর শপথ প্রদান করেন। ১৬২০ খ্রিষ্টাব্দে সাংস-র্গ্যাস-'ব্যুং-গ্নাস মৃত্যুবরণ করলে তিনি মাত্র সতেরো বছর বয়সে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () ষোড়শ প্রধানের দায়িত্ব গ্রহণ করেন। এই সময় তিনি এই বিহারের প্রধান উপাসনাস্থলে একটি সোনার মৈত্রেয় মূর্তি নির্মাণ করান। ১৬২৫ খ্রিষ্টাব্দে তিনি মধ্য তিব্বত যাত্রা করলে দুই বছরের জন্য এই বিহারের অন্তর্বর্তী প্রাধান হিসেবে তার মধ্যম ভ্রাতা ঙ্গাগ-দ্বাং-'ফ্রিন-লাস-ব্জাং-পো () নামক চতুর্থ ল্চাগ্স-রা-স্প্রুল-স্কু () উপাধিধারী বৌদ্ধ লামা দায়িত্ব গ্রহণ করেন। ১৬২৫ খ্রিষ্টাব্দে চতুর্থ পাঞ্চেন লামা তাকে ভিক্ষুর শপথ প্রদান করেন এবং লাম-রিম-ছেন-মো ও অন্যান্য বিষয় সম্বন্ধে শিক্ষা প্রদান করেন। বেরি অঞ্চলের বোন ধর্মাবলম্বী রাজা ঐ অঞ্চল ও তার পার্শ্ববর্তী অঞ্চলের বৌদ্ধবিহারগুলি ধ্বংস করা শুরু করলে ছোস-ক্যি-র্গ্যাল-পো মঙ্গোল নেতা গুশ্রী খানের শরণাপন্ন হন। ১৬৩৯ খ্রিষ্টাব্দে গুশ্রী খান বেরি রাজ্য ধ্বংস করে খাম্স অঞ্চলের বৌদ্ধ ভিক্ষুদের ছোস-ক্যি-র্গ্যাল-পোকে মেনে চলার আদেশ জারী করেন।   তথ্যসূত্র         বিষয়শ্রেণী:১৬০৫-এ জন্ম বিষয়শ্রেণী:১৬৪৩-এ মৃত্যু বিষয়শ্রেণী:ফাকপা ল্হা বিষয়শ্রেণী:চামদো ত্রিরাব
বিকেশ কুথু (, ; জন্ম: ২৪ জুন ১৯৯৩) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব কাঠমান্ডু রেজার্স এবং নেপাল জাতীয় দলের হয়ে গোলরক্ষক হিসেবে খেলেন।  ২০১৮–১৯ মৌসুমে, নেপালি ক্লাব নেপাল সেনাবাহিনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; নেপাল সেনাবাহিনীর হয়ে চার মৌসুম অতিবাহিত করার পর ২০২১–২২ মৌসুমে তিনি কাঠমান্ডু রেজার্সে যোগদান করেছেন।  ২০১৪ সালে, বিকেশ নেপাল অনূর্ধ্ব-২৩ দলের হয়ে নেপালের বয়সভিত্তিক পর্যায়ে অভিষেক করেছিলেন। এরপূর্বে ২০১২ সালে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ৯ ম্যাচে অংশগ্রহণ করেছেন।  প্রারম্ভিক জীবন বিকেশ কুথু ১৯৯৩ সালের ২৪শে জুন তারিখে নেপালের সিন্ধুপালচোকে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল বিকেশ নেপাল অনূর্ধ্ব-২৩ দলের হয়ে খেলার মাধ্যমে নেপালের প্রতিনিধিত্ব করেছেন। ২০১৪ সালের ২১শে সেপ্টেম্বর তারিখে তিনি ২০১৪ এশিয়ান গেমসে জাপান অনূর্ধ্ব-২৩ দলের বিরুদ্ধে ম্যাচে নেপাল অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বিকেশ ইন্দোনেশিয়ায় অনুষ্ঠিত ২০১৪ এশিয়ান গেমসের জন্য ২০১৪ সালের সেপ্টেম্বর মাসে প্রকাশিত নেপাল অনূর্ধ্ব-২৩ দলে স্থান পেয়েছিলেন; যেখানে তিনি ১ ম্যাচে অংশগ্রহণ করেছেন।  ২০১২ সালের ২৬শে আগস্ট তারিখে, মাত্র ১৯ বছর, ২ মাস ও ২ দিন বয়সে, ডান পায়ে ফুটবল খেলায় পারদর্শী বিকেশ ক্যামেরুনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। উক্ত ম্যাচের ৬৭তম মিনিটে গোলরক্ষক রিতেশ থাপার বদলি খেলোয়াড় হিসেবে তিনি মাঠে প্রবেশ করেছিলেন;  ম্যাচটি ক্যামেরুন ০–৫ গোলের ব্যবধানে জয়লাভ করেছিল। জাতীয় দলের হয়ে অভিষেক ম্যাচেই নেপালের জার্সি গায়ে প্রথম গোলটি হজম করেছেন; ম্যাচের ৭৭তম মিনিটে জোসেফ জুলিয়েন মোমাসোর গোলটি হজম করার মাধ্যমে তিনি আন্তর্জাতিক ফুটবলে তার প্রথম গোলটি হজম করেছেন। নেপালের হয়ে অভিষেকের বছরে বিকেশ মাত্র ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল নেপাল  ২০১২  ১  ০ ২০১৫  ১  ০ ২০১৬  ৩  ০ ২০১৭  ১  ০ ২০১৮  ২  ০ ২০১৯  ১  ০ সর্বমোট  ৯  ০  তথ্যসূত্র  বহিঃসংযোগ            বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:নেপালি ফুটবলার বিষয়শ্রেণী:সিন্ধুপালচোক জেলার ব্যক্তিত্ব বিষয়শ্রেণী:নেপালের আন্তর্জাতিক ফুটবলার বিষয়শ্রেণী:ফুটবল গোলরক্ষক বিষয়শ্রেণী:এশিয়ান গেমসে নেপালের প্রতিযোগী বিষয়শ্রেণী:২০১৪ এশিয়ান গেমসের ফুটবলার বিষয়শ্রেণী:পুরুষ ফুটবল গোলরক্ষক
অ্যালিবাই ১৯২৯ সালের আমেরিকান প্রি-কোড ক্রাইম ফিল্ম যা রোল্যান্ড ওয়েস্ট পরিচালিত। চিত্রনাট্যটি লিখেছেন ওয়েস্ট এবং সি. গার্ডনার সুলিভান। সুলিভান ১৯২৭ সাল ব্রডওয়েতে নাইটস্টিক নাটকটি মঞ্চস্থ করেছিলেন। উক্ত নাটকটির রচনা করেছেন ইলেইন স্টারনে ক্যারিংটন, জেসি নুজেন্ট, এলিয়ট নুজেন্ট এবং জন রে।Nightstick at the Internet Broadway Database এর আরও বেশ কিছু নাম রয়েছে, যথা The Perfect Alibi এবং Nightstick।  মুভিটি একটি ক্রাইম মেলোড্রামা। এখানে প্রধান চরিত্রগুলোতে অভিনয় করেছেন চেস্টার মরিস, হ্যারি স্টাবস, মে বুশ, এবং এলেনোর গ্রিফিথ। পরিচালক ওয়েস্ট শব্দ, সঙ্গীত এবং ক্যামেরার অ্যাঙ্গেল নিয়ে অনেক পরীক্ষা-নিরীক্ষা করেছেন।   তথ্যসূত্র   বিষয়শ্রেণী:১৯২০-এর দশকের মার্কিন চলচ্চিত্র বিষয়শ্রেণী:১৯২৯-এর চলচ্চিত্র বিষয়শ্রেণী:১৯২০-এর দশকের ইংরেজি ভাষার চলচ্চিত্র বিষয়শ্রেণী:মার্কিন সাদাকালো চলচ্চিত্র বিষয়শ্রেণী:মার্কিন অপরাধ থ্রিলার চলচ্চিত্র বিষয়শ্রেণী:মার্কিন পুলিশ গোয়েন্দা চলচ্চিত্র বিষয়শ্রেণী:নাটক ভিত্তিক মার্কিন চলচ্চিত্র
thumb|খায়রুল জাহান খায়রুল জাহান বীর প্রতীক পদকপ্রাপ্ত একজন বাংলাদেশী মুক্তিযোদ্ধা।   প্রারম্ভিক জীবন  ১৯৪৯ সালে কিশোরগঞ্জ সদর উপজেলার লতিফপুর গ্রামের তালুকদার বাড়িতে খায়রুল জাহানের জন্ম হয়। খায়রুল জাহানের বাবার নাম আবদুল হাই তালুকদার। মায়ের নাম শামসুন্নাহার।  বাড়ির পাশের লতিফপুর সরকারি প্রাথমিক বিদ্যালয়ে প্রাথমিক পড়াশোনা করে ১৯৬৭ সালে কিশোরগঞ্জ সরকারি বালক উচ্চবিদ্যালয় হতে এসএসসি পাস করেন তিনি।  ১৯৬৯ সালে ময়মনসিংহ পলিটেকনিক ইনস্টিটিউটে প্রথম বর্ষে ভর্তি হন খায়রুল। তিনি পাকিস্তান বিমান বাহিনীতে পরীক্ষা দিয়ে মনোনীতও হয়েছিলেন। পরে ১৯৭১ সালে পশ্চিম পাকিস্তানে গিয়ে প্রশিক্ষণ নেওয়ার জন্য চিঠি আসে মার্চ মাসের ২৭ তারিখ।  পাকিস্তান বিমান বাহিনীর অফিসার হওয়ার চেয়ে যুদ্ধ করে মাতৃভূমিকে স্বাধীন করা সঠিক মনে করলেন খায়রুল জাহান।   যুদ্ধযাত্রা  কিশোরগঞ্জের মুক্তিকামী তরুণ-যুবকদের সংঘটিত করে খায়রুল জাহান বাড়ি থেকে বের হয়ে পড়েন ৭ জুন।  ভারতের মেঘালয়ে মেজর এটিএম হায়দারের অধীনে সামরিক প্রশিক্ষণ নিয়ে মেজর খালেদ মোশারফের নেতৃত্বে ২ নং সেক্টরের গ্রুপ কমান্ডার হিসাবে পাকিস্তানি হানাদার বাহিনীর বিরুদ্ধে লড়াই শুরু করেন। নভেম্বরে চলে আসেন গ্রামের বাড়ি লতিফপুরে। বেশ কয়েকজন মুক্তিযোদ্ধাকে সঙ্গে নিয়ে কিশোরগঞ্জ শহরে অপারেশন চালানোর পরিকল্পনা করেন তিনি।   যুদ্ধ ও মৃত্যু  ১৯৭১ সালের ২৬ নভেম্বর কিশোরগঞ্জ শহরের উপকণ্ঠে রাজাকারদের ক্যাম্প দখল করার সিদ্ধান্ত নেন খায়রুল ও তার সহযোগী মুক্তিযোদ্ধারা। এই দিন কিশোরগঞ্জ জেলার হোসেনপুর উপজেলার চরপুমদী বাজার সংলগ্ন প্যারাডাঙ্গা পুলের কাছে পাকিস্তানি বাহিনীর সহযোগী মুজাহিদ ও রাজাকার বাহিনীর সঙ্গে মুক্তিযোদ্ধাদের বড় যুদ্ধ হয়। তখন খায়রুল জাহানের নেতৃত্বে মুক্তিযোদ্ধাদের ছোট একটি দল সেখানে অবস্থান করছিল। সেদিন মুজাহিদ আর রাজাকাররা মিলে মুক্তি-যোদ্ধাদের ঘিরে ফেলেছিল। তখন তুমুল যুদ্ধ শুরু হয়। মুক্তিযোদ্ধারা পাল্টা আক্রমণ করে তাদের ব্যাপক ক্ষতি সাধন করেন। তবে মুক্তিবাহিনীকেও অনেক মূল্য দিতে হয়।  সম্মুখযুদ্ধের এক পর্যায়ে মুক্তিযোদ্ধাদের দলনেতা খায়রুল জাহান বুঝতে পারেন এই যুদ্ধে জয়ী হওয়ার সম্ভাবনা নেই। তখন তিনি তার দলকে রক্ষা করার জন্য একাই সামনে এগিয়ে গিয়ে গুলি করতে থাকেন। এ সময় মুজাহিদ আর রাজাকাররা তাঁকে ঘেরাও করে ফেলে। তাদের হাতে ধরা পড়ার পূর্ব মুহূর্তে খায়রুল নিজের ওপর নিজেই গ্রেনেড চার্জ করে আত্মাহুতি দেন। খায়রুল জাহান ও তার সহযোদ্ধা মো. সেলিম সেখানে শহীদ হন।   পদক ও স্মৃতি  দেশ স্বাধীন হওয়ার পর বঙ্গবন্ধুর নেতৃত্বে গঠিত সরকার শহীদ মুক্তিযোদ্ধা খায়রুল জাহানকে ১৫ই ডিসেম্বর ১৯৭৩ সালে বীর প্রতীক খেতাবে ভূষিত করে এবং তার স্মরণে প্যাড়াভাঙ্গায় স্মৃতিসৌধ নির্মাণ করে।  ময়মনসিংহ পলিটেকনিক ইন্সটিটিউট শহীদের স্মরণে একটি ছাত্রাবাসের নামকরণ করে শহীদ খায়রুল ছাত্রাবাস।   তথ্যসূত্র   আরোপ    বিষয়শ্রেণী:১৯৫০-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:বীর প্রতীক বিষয়শ্রেণী:কিশোরগঞ্জ জেলার ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
ফুটবল ফেডারেশন সামোয়া ফুটবল স্টেডিয়াম (বা সাধারণভাবে এফএফএস ফুটবল স্টেডিয়াম) সামোয়ার অপিয়াতে অবস্থিত একটি ফুটবল স্টেডিয়াম। এটি সামোয়ার জাতীয় স্টেডিয়াম এবং সামোয়া জাতীয় ফুটবল দল এবং সামোয়া জাতীয় লিগের আবাসস্থল। এটি ২০১২ ওএফসি নেশন্স কাপ যোগ্যতা এবং ওশেনিয়ায় বিভিন্ন যুব ও মহিলাদের ফুটবল টুর্নামেন্টের স্থানও ছিল।   আয়োজক প্রতিযোগিতা  ২০০৭ প্যাসিফিক গেমস ২০১২ ওএফসি নেশন্স কাপ বাছাইপর্ব ২০১৪ ফিফা বিশ্বকাপ ওএফসি প্রথম পর্বের বাছাইপর্ব ২০১৫ ওএফসি অনূর্ধ্ব-১৭ চ্যাম্পিয়নশিপ ২০১৭ ওএফসি অনূর্ধ্ব-১৭ চ্যাম্পিয়নশিপ – প্রথম পর্ব ২০১৯ প্যাসিফিক গেমস ২০২৬ ফিফা বিশ্বকাপ ওএফসি প্রথম পর্বের বাছাইপর্ব   মালিকানাধীন দল  সামোয়া জাতীয় রাগবি ইউনিয়ন দল সামোয়া জাতীয় মহিলা ফুটবল দল সামোয়া জাতীয় ফুটবল দল   আরও দেখুন  তুয়ানাইমাতো   তথ্যসূত্র   বিষয়শ্রেণী:আপিয়ায় ভবন ও স্থাপনা বিষয়শ্রেণী:সামোয়ার ফুটবল মাঠ বিষয়শ্রেণী:সামোয়া জাতীয় লিগ
উসমান ইবনে তালহা (মৃত্যু ৪২ হিজরি) মুহাম্মাদের একজন সাহাবা ছিলেন । জাহিলী যুগ ও ইসলাম পরবর্তী যুগ উভয় সময়েই মক্কার কাবা শরীফের তত্ত্বাবধায়ক ও চাবির রক্ষক ছিলেন উসমান ইবনে তালহা ও তার পূর্বপুরুষ ও বংশধর    নাম ও বংশ পরিচয়   উসমান ইবনে তালহার পিতার নাম তালহা ইবন আবী তালহা এবং মাতার নাম উম্মু সাঈদ সালামা। মক্কার কুরাইশ বংশের বনু আমর শাখার সন্তান। উসমান ইবন তালহার পিতা তালহা ও তার তিন ভাই মুসাফি, কিলাব ও হারেস ও তার পিতা তালহা ইবন আবী তালহা ও চাচা উসমান ইবনে আবী তালহা উহুদ যুদ্ধে মুসলিমদের বিরুদ্ধে যুদ্ধ করতে গিয়ে নিহত হন । তার পিতা আলী এর হাতে নিহত হন ।    ইসলাম গ্রহণের পূর্বে   উসমান ইবন তালহার ইসলাম পূর্ব জীবন সম্পর্কে বিশেষ কিছু জানা যায়না । তবে একটি ঘটনা জানা যায়, মুসয়াব ইবন উমাইর ইসলাম গ্রহণের পর মক্কার দারুল আরকামে গোপনে নামায আদায় করতেন। একদিন উসমান ইবনে তালহা তা দেখে ফেলেন এবং তার মা ও গোত্রের কানে পৌঁছে দেন। ফলে তারা মুসয়াবকে বন্দী করে তার ওপর নির্যাতন চালায়।  উম্মু সালামা যখন ইসলাম গ্রহণের পর তার কন্যাকে নিয়ে স্বামী আবু সালামা(রা:) এর সাথে মিলিত হওয়ার জন্য একাকী মদীনার পথে রওয়ানা হলে উসমান ইবন তালহা তাকে সাহায্য করেন এবং তাকে মদিনার উপকন্ঠ কুবার বনী আমর ইবন আউফের পল্লীতে পৌছে দেন ।   ইবন সাদ বর্ণনা করেছেন, কাবার চাবির দায়িত্বে ছিলেন উসমান ইবন তালহা । তিনি প্রতি সোম ও বৃহস্পতিবার কাবার দরজা খুলতেন। একবার রাসূল(সা:) তাকে ভিন্ন এক দিন দরজা খুলে দেওয়ার অনুরোধ করেন। কিন্তু তিনি অত্যন্ত শক্তভাবে তা প্রত্যাখ্যান করেন।   ইসলাম গ্রহণ   ইসলাম গ্রহণের সময় নিয়ে ইতিহাসবিদগণের মধ্যে মতের ভিন্নতা রয়েছে । একটি বর্ণনামতে, উসমান হুদাইবিয়ার সন্ধির সময় ইসলাম গ্রহণ করেন এবং খালিদ ও আমরের সাথে মদীনায় যান।  অন্য বর্ণনায় দেখা যায়, মক্কা বিজয়ের পূর্বে ৮ম হিজরীর সফর মাসে খালিদ ইবনুল ওয়ালীদ ও আমর ইবনুল আস ও উসমান ইবন তালহা এক সাথে মদিনায় গিয়ে ইসলাম গ্রহণ করেন । । কবি আবদুল্লাহ ইবন যাবয়ারী তাদের স্বাগত জানিয়ে একটি কবিতা রচনা করেছিলেন।    কাবার চাবির দায়িত্ব   মক্কা বিজয়ের পূর্ব পর্যন্ত কাবার তত্ত্বাবধায়ন ও চাবি রক্ষকের দায়িত্ব ছিলো উসমানের উপর । মক্কা বিজয়ের দিন নবী মুহাম্মাদ কাবার অভ্যন্তরে প্রবেশের জন্য তার নিকট চাবি চাইলেন ।উসমান বাড়ি গিয়ে তার মায়ের নিকট চাবি চাইলে তার মা চাবি দিতে অস্বীকার করলে উসমান জোর করে চাবি নিয়ে আসেন । রাসূল সা: দরজা খুলে কাবার উসমান ইবন তালহাকে সংগে ভিতরে প্রবেশ করলেন এবং পরিষ্কার-পরিচ্ছন্ন পূর্বক কাবা শরীফ থেকে বের হয়ে আসলেন এবং কাবা শরীফের চাবির দায়িত্ব চিরদিনের জন্য উসমান ইবন তালহার গোত্রের উপর অর্পণ করলেন । যদিও এই চাবির দায়িত্ব নেওয়ার জন্য আলী ও আব্বাস ইবন আব্দুল মুত্তালিব চেষ্টা করেছিলেন ।  রাসূল সা: তার হাতে মতান্তরে উসমান ও তার চাচাতো ভাই শাইবার হাতে চাবিটি দিয়ে বলেছিলেন, "এই তোমার চাবি। এখন থেকে এই চাবি চিরদিনের জন্য তোমাদের হাতে থাকবে। কেউ তোমাদের হাত থেকে ছিনিয়ে নেওয়ার চেষ্টা করলে সে হবে অত্যাচারী" ।  সেই থেকে আজও কাবার চাবি দায়িত্ব মক্কার শাইবী গোত্রের উপর । এই শাইবী গোত্র উসমান ইবন তালহার চাচাতো ভাই শাইবা ইবন উসমান ইবন আবী তালহার বংশধর।  মক্কা বিজয়ের পর উসমান ইবন তালহা মদীনায় চলে যান এবং রাসূল মৃত্যু পর্যন্ত সেখানে অবস্থান করেন। মুহাম্মাদের ইনতিকালের পর কাবার চাবি রক্ষকের দায়িত্ব পালনের জন্য আবার মক্কায় ফিরে যান এবং   মৃত্যু   তিনি মক্কায় হিজরী ৪২ সনে ইনতিকাল করেন । অন্য একটি বর্ণনামতে তিনি খলীফা হযরত উমারের রা: খিলাফতকালের প্রথম দিকে আজনাদাইনের যুদ্ধে মৃত্যুবরণ করেন।   তথ্যসূত্র   বিষয়শ্রেণী:পুরুষ সাহাবা বিষয়শ্রেণী:কাবা বিষয়শ্রেণী:সাহাবা
কমলার ভীমশা শানাপ্পা (জন্ম: ১৬ মে ১৯৩৮) কর্ণাটক রাজ্যের একজন ভারতীয় রাজনীতিবিদ। ভারতীয় জনতা পার্টির সদস্য হিসাবে, তিনি ২০১২ সালে কর্ণাটক আইনসভার উচ্চকক্ষ, কর্ণাটক আইন পরিষদে মনোনীত হয়েছিলেন এবং ২০১৮ অবধি সদস্য ছিলেন।  ২০০৬ থেকে ২০১২ সাল পর্যন্ত, তিনি ভারতের সংসদের উচ্চকক্ষ রাজ্যসভায় কর্ণাটকের প্রতিনিধিত্ব করেছিলেন।  শানাপ্পা ১৯৯৯ সাল পর্যন্ত জনতা দলের সদস্য ছিলেন, পরে তিনি লোকশক্তিতে যোগ দিয়েছিলেন।    তথ্যসূত্র    বহিঃসংযোগ   রাজ্যসভা ওয়েবসাইটে প্রোফাইল   বিষয়শ্রেণী:১৯৩৮-এ জন্ম বিষয়শ্রেণী:কর্ণাটকের রাজ্যসভা সদস্য বিষয়শ্রেণী:২০২১-এ মৃত্যু বিষয়শ্রেণী:কর্ণাটকের ভারতীয় জনতা পার্টির রাজনীতিবিদ বিষয়শ্রেণী:ভারতে কোভিড-১৯ বৈশ্বিক মহামারিতে মৃত্যু বিষয়শ্রেণী:জনতা দলের রাজনীতিবিদ বিষয়শ্রেণী:গুলবার্গা জেলার ব্যক্তি
হাতিয়া ইউনিয়ন বাংলাদেশের রংপুর বিভাগের উলিপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.৬১।   ইতিহাস   ভৌগোলিক অবস্থান ও আয়তন  উলিপুর উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৭৫৭১ একর বা ৩০.৬৪ বর্গকিলোমিটার।   প্রশাসনিক এলাকা  হাতিয়া ইউনিয়ন ১০ টি  মৌজা নিয়ে গঠিত।   মৌজা সমুহ ৯টি প্রশাসনিক ওয়ার্ডে বিভক্ত।  +হাতিয়া ইউনিয়নের গ্রামসমূহ হলো: নুতন অনন্তপুর ব্যাপারীপাড়া কবিরাজপাড়া মাঝিপাড়া  তাতীপাড়া কৌশুল্যারপাড়া কদমতলা মন্ডলপাড়া গাবুরজান চর অনন্তপুর চর বাগুয়া চর গুজিমারী বাবুর চর কুমারপাড়া কাশারিয়ারঘাট চড়ুয়াপাড়া টশাপাড়া নয়াগ্রাম ভাটিগ্রাম উচাভিটা নীলকণ্ঠ কলাতিপাড়া অনন্তপুর মিয়াজিপাড়া সরকারপাড়া চিড়াখাওয়ারপাড় বকসিপাড়া  ডারারপাড় শ্যামপুর বগাপাড়া ওলামাগঞ্জ ব্যাপারীরগ্রাম হাতিয়া ভবেশজোলা পাড়াহাতিয়ার মেলাসোনার পাড়া হাতিয়ার গ্রাম চড়েয়ারপাড় মুন্সি পাড়া হাতিয়া বকসি হাজী পাড়া কামারটারী   জনসংখ্যা  হাতিয়া ইউনিয়নের মোট জনসংখ্যা ৩৫,৬৫৪ জন। এর মধ্যে ১৬,৭৩২ জন নারী এবং ১৮,৯২২ জন পুরুষ। ইউনিয়নে মোট পরিবারের সংখ্যা ৮,৬১০টি ।    শিক্ষা ও সংস্কৃতি হাতিয়া ইউনিয়নে ১৮টি প্রাথমিক বিদ্যালয়, ৪টি মাধ্যমিক বিদ্যালয়, ১টি নিম্ন মাধ্যমিক বিদ্যালয়, ৬টি মাদ্রাসা এবং ১টি কলেজ রয়েছে, যা ইউনিয়নের শিক্ষা ব্যবস্থার উন্নয়নে গুরুত্বপূর্ণ ভূমিকা পালন করছে।  পর্যটন হাতিয়া ইউনিয়নের কয়েকটি উল্লেখযোগ্য পর্যটন স্থান হলো:  ব্রহ্মপুত্র নদ   ধরলা বাধঁ(বাগুয়া অনন্তপুর)  ধরলা নদী(কদম তলা,বাগুয়া অনন্তপুর,হাতিয়া)  হাতিয়া গণহত্যা স্মৃতি সৌধ  হাতিয়া বদ্ধভূমি  পালের ঘাট থাম্ব|ডান|শুকনো মৌসুমে ব্রহ্মপুত্র নদ, বাগুয়া অনন্তপুর নৌঘাট। থাম্ব|ডান|ব্রহ্মপুত্র নদ, হাতিয়া।   অর্থনীতি  হাতিয়া ইউনিয়নের অর্থনীতি মূলত কৃষি নির্ভর।   যোগাযোগ ব্যবস্থা  ইউনিয়নের প্রধান পরিবহন মাধ্যম হিসেবে ব্যবহৃত হয় সিএনজি,  অটোরিকশা, জিএস, এবং ব্যাটারি চালিত অটো।  ধর্মীয় উপাসনালয় হাতিয়া ইউনিয়নে মোট ৫৬টি মসজিদ, ১২টি ঈদগাহ এবং ৮টি মন্দির রয়েছে।     খাল ও নদী  হাতিয়া ইউনিয়নের অনন্তপুর বাজার থেকে হিজলীগোপপাড়া মৌজার মধ্য দিয়ে একটি খাল প্রবাহিত হয়েছে, যা হিজলী মৌজার নতুন অনন্তপুর ডি.সি-৫০ সড়ক অতিক্রম করে ধরণীবাড়ী ইউনিয়নে প্রবেশ করেছে। খালটি স্থানীয়ভাবে বামনি নদী নামে পরিচিত। এছাড়াও, ইউনিয়নের ভৌগোলিক সীমার মধ্য দিয়ে প্রবাহিত হয়েছে বৃহৎ ব্রহ্মপুত্র নদ, যা এর প্রাকৃতিক বৈশিষ্ট্যকে আরো সমৃদ্ধ করেছে।  বিশেষ দিবস   ১৩ নভেম্বর -  হাতিয়া গণহত্যা  দিবস।  প্রখ্যাত ব্যক্তিত্ব    কানাই লাল সরকার  : হাতিয়া ইউনিয়নের অনন্তপুর গ্রামে এক সম্ভ্রান্ত পরিবারে ১৯২৫ সালে কানাই লাল সরকার জন্মগ্রহণ করেন ।  তিনি এই ইউনিয়নের একজন উচ্চ শিক্ষিত ও সফল রাজনীতিবিদ ছিলেন । ১৯৭০ সালে তিনি পূর্ব পাকিস্তান প্রাদেশিক পরিষদের সদস্য হিসেবে নির্বাচিত হয়েছিলেন। বাংলাদেশ স্বাধীন হবার পর ১৯৭৩ সালে তিনি রংপুর-১৫ আসনের সংসদ সদস্য হিসেবে নির্বাচিত হয়েছিলেন । কানাই লাল সরকার ১৯৮০ সালে মৃত্যুবরণ করেন ।    জনপ্রতিনিধি   মো:বাবর উদ্দীন সরকার (সাবেক চেয়ারম্যান, হাতিয়া ইউনিয়ন পরিষদ)  মো:ইনতাজুল আলম (সাবেক চেয়ারম্যান, হাতিয়া ইউনিয়ন পরিষদ)  বি এম আবুল হোসেন (সাবেক চেয়ারম্যান, হাতিয়া ইউনিয়ন পরিষদ)  শায়খুল ইসলাম নয়া ( চেয়ারম্যান, হাতিয়া ইউনিয়ন পরিষদ)  আরও দেখুন    তথ্যসূত্র   বহিঃসংযোগ  হাতিয়া ইউনিয়ন — বাংলাদেশ জাতীয় তথ্য বাতায়ন  বিষয়শ্রেণী:উলিপুর উপজেলার ইউনিয়ন
তারা আলিশা বেরি একজন ভারতীয় অভিনেত্রী, যিনি হিন্দি, তামিল এবং তেলুগু চলচ্চিত্রে অভিনয়ের জন্য পরিচিত। তিনি শান-এর সাথে ২০১১ সালে ইরোস প্রযোজিত খুদগারজি নামে একটি মিউজিক ভিডিও দিয়ে অভিনয় শুরু করেছিলেন। তার অভিষেক হিন্দি চলচ্চিত্র মাস্তরাম।  পরবর্তীতে তিনি অনুরাগ বসু পরিচালিত চোখের বালি-তে অভিনয় করেন, যেটি ২০১৫ সালে স্টোরিস বাই রবীন্দ্রনাথ ঠাকুর নামে একটি ধারাবাহিকের অংশ হিসেবে এপিক টিভিতে প্রচারিত হয়েছিল। ২০১৫ সালের ১১ সেপ্টেম্বর প্রকাশ নাম্বিয়ার পরিচালিত তার দ্য পারফেক্ট গার্ল চলচ্চিত্রটি মুক্তি পায়।  তারা বিশেষ ফিল্মসের সাথে তিনটি চলচ্চিত্রের জন্য চুক্তিবদ্ধ হয়েছিলেন। বিশেষ ফিল্মস এবং টি-সিরিজ দ্বারা প্রযোজিত বিক্রম ভাট পরিচালিত তার প্রথম চলচ্চিত্রটি ছিল লাভ গেমস। ২০২০ সালে, তিনি আবারও ওয়েব ধারাবাহিক মাস্তরাম-এ অভিনয় করেছেন।   প্রারম্ভিক জীবন  তারা গৌতম বেরি (কিরণ খেরের প্রথম স্বামী) এবং অভিনেত্রী নন্দিনী সেনের কন্যা।   চলচ্চিত্রের তালিকা   চলচ্চিত্র   বছর শিরোনাম ভূমিকা ভাষা মন্তব্য ২০১১ ১০০% লাভ স্বপ্না তেলুগু তেলুগু চলচ্চিত্রে অভিষেক ২০১১ মানি, মানি, মোর মানি মেঘনা ২০১৪ মাস্তরাম রেনু হিন্দি হিন্দি চলচ্চিত্রে অভিষেক ২০১৫ দ্য পারফেক্ট গার্ল বেদিকা ২০১৬ মরীচিকা অনি বাংলা স্বল্পদৈর্ঘ্য চলচ্চিত্র ২০১৬ লাভ গেমস আলিশা আস্থানা হিন্দি ২০১৭ আগম সরলা ২০১৮ ইউ অ্যান্ড আই - স্বল্পদৈর্ঘ্য চলচ্চিত্র ২০১৮ মরুধর এক্সপ্রেস চিত্রা ২০১৮ টিন পাহেলিয়ান কুসুম টেলিভিশন চলচ্চিত্র; মির্চি মালিনী অংশ ২০১৯ গান পে ডান রাজিয়া ২০১৯ এ১ দিব্যা তামিল তামিল চলচ্চিত্রে অভিষেক ২০২০ বিস্কোথ অনিতা   টেলিভিশন এবং ওয়েব ধারাবাহিক   বছর শিরোনাম ভূমিকা ভাষা প্ল্যাটফর্ম মন্তব্য ২০১৫ স্টোরিস বাই রবীন্দ্রনাথ ঠাকুর আশালতা হিন্দি এপিক টিভি চ্যানেল পর্ব ১, ২ এবং ৩ (চোখের বালি) ২০১৮-২০১৯ লাভ লাস্ট অ্যান্ড কনফিউশান পরমা সরকার হিন্দি ভিউ মৌসুম ১ এবং ২ ২০২০ মাস্তরাম মধু হিন্দি এমএক্স প্লেয়ার ২০২০ স্টেট অব সিজ: ২৬/১১ পার্বতী পাতিল হিন্দি জি৫ ২০২০ ডিসকানেক্টেড তারা ইংরেজি ইউটিউব   তথ্যসূত্র    বহিঃসংযোগ         বিষয়শ্রেণী:জীবিত ব্যক্তি বিষয়শ্রেণী:১৯৮৮-এ জন্ম বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:বাংলা চলচ্চিত্র অভিনেত্রী
শশীদল রেলওয়ে স্টেশন বাংলাদেশের চট্টগ্রাম বিভাগের কুমিল্লা জেলার ব্রাহ্মণপাড়া উপজেলায় অবস্থিত একটি রেলওয়ে স্টেশন।  ইতিহাস ১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। কুমিল্লা -আখাউড়া -শাহবাজপুর লাইনের স্টেশন হিসেবে শশীদল রেলওয়ে স্টেশন তৈরি করা হয়।  পরিষেবা শশীদল রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো: সূবর্ণ এক্সপ্রেস পাহাড়িকা এক্সপ্রেস মহানগর প্রভাতী\গোধুলী এক্সপ্রেস উদয়ন এক্সপ্রেস উপকূল এক্সপ্রেস মহানগর এক্সপ্রেস তূর্ণা এক্সপ্রেস বিজয় এক্সপ্রেস সোনার বাংলা এক্সপ্রেস ময়মনসিংহ এক্সপ্রেস কর্ণফুলী এক্সপ্রেস ঢাকা\চট্টগ্রাম মেইল ঢাকা\নোয়াখালী এক্সপ্রেস কুমিল্লা কমিউটার চট্টলা এক্সপ্রেস জালালাবাদ এক্সপ্রেস ও লোকাল ট্রেন।  চিত্রশালা  তথ্যসূত্র  বিষয়শ্রেণী:কুমিল্লা জেলার রেলওয়ে স্টেশন
স্যার এডওয়ার্ড জোসেফ ব্রাউন, MBE (১৫ এপ্রিল ১৯১৩ - ২৭ আগস্ট ১৯৯১) একজন ব্রিটিশ রক্ষণশীল রাজনীতিবিদ ছিলেন।  ব্রাউন মরলে কলেজে শিক্ষিত হন। তিনি অ লৌহঘটিত ধাতু সঙ্গে কাজ একটি পরীক্ষাগার প্রযুক্তিবিদ হয়ে ওঠে. তিনি ১৯৫৬ থেকে ১৯৬২ সাল পর্যন্ত টটেনহ্যাম বরো কাউন্সিলের কাউন্সিলর এবং ১৯৫৯ থেকে ১৯৬০ সাল পর্যন্ত ন্যাশনাল ইউনিয়ন অফ কনজারভেটিভ অ্যান্ড ইউনিয়নিস্ট অ্যাসোসিয়েশনের চেয়ারম্যান হিসেবে দায়িত্ব পালন করেন।  ব্রাউন ১৯৫৯ সালে স্ট্যালিব্রিজ এবং হাইডের প্রতিদ্বন্দ্বিতা করেছিলেন। ক্রিস্টোফার প্যাটেনের আগে তিনি ১৯৬৪ থেকে ১৯৭৯ সাল পর্যন্ত বাথের সংসদ সদস্য (এমপি) ছিলেন।  ১৯৭৪ সালের অক্টোবরের সাধারণ নির্বাচনে, স্যার এডওয়ার্ড উলউইচ ইস্টের লিবারেল এমপি ক্রিস্টোফার মেহিউর কাছ থেকে একটি শক্তিশালী প্রতিদ্বন্দ্বিতা বন্ধ করে দেন, যিনি লেবার পার্টি থেকে দলত্যাগ করেছিলেন। তিনি এমপি হওয়ার আগে ট্রেড ইউনিয়নের কাজের জন্য নাইট উপাধি পেয়েছিলেন।   তথ্যসূত্র    সূত্র    হাউস অফ কমন্সের টাইমস গাইড, 1966     বহিঃসংযোগ      বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী বিষয়শ্রেণী:নাইটস ব্যাচেলর বিষয়শ্রেণী:যুক্তরাজ্যের সংসদ সদস্য ১৯৭৪-১৯৭৯ বিষয়শ্রেণী:যুক্তরাজ্যের সংসদ সদস্য ১৯৭৪ বিষয়শ্রেণী:যুক্তরাজ্যের সংসদ সদস্য ১৯৭০-১৯৭৪ বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০ বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৯৯১-এ মৃত্যু বিষয়শ্রেণী:১৯১৩-এ জন্ম বিষয়শ্রেণী:বৃহত্তর লন্ডনের কাউন্সিলর
দুওজ ইউনিয়ন বাংলাদেশের  নেত্রকোণা জেলার আটপাড়া উপজেলার অন্তর্গত একটি ইউনিয়ন।   অবস্থান ও সীমানা:  •উত্তরে -বানিয়াজান ও উত্তর পূর্বে নুনেশ্বর ইউনিয়ন। দক্ষিণে- মদন উপজেলার কাইটাল ইউনিয়ন ও নব গঠিত চাঁন গাঁও ইউনিয়ন। পূর্বে আটপাড়া উপজেলার সুখারী ইউনিয়ন। এবং পশ্চিমে আটপাড়া উপজেলার তেলিগাতী ইউনিয়ন ।   ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠানঃ  প্রাথমিক বিদ্যালয়ঃ   ইকরাটিয়া সরকারি প্রাথমিক বিদ্যালয়  হরিপুর সরকারি প্রাথমিক বিদ্যালয়  কৈলং সরকারি প্রাথমিক বিদ্যালয়  মোগলহাট্টা সরকারি প্রাথমিক বিদ্যালয়  চারিগাতীয়া সরকারি প্রাথমিক বিদ্যালয়  মহেশ্বরখিলা সরকারি প্রাথমিক বিদ্যালয়  যোগীরনগুয়া সরকারি প্রাথমিক বিদ্যালয়  আটাশিয়া সরকারি প্রাথমিক বিদ্যালয়  গরমা  সরকারি প্রাথমিক বিদ্যালয়  শ্রীরামপাশা সরকারি প্রাথমিক বিদ্যালয়  মানিষা সরকারি প্রাথমিক বিদ্যালয়  দুওজ সরকারি প্রাথমিক বিদ্যালয়  পশ্চিম দুওজ সরকারি প্রাথমিক বিদ্যালয়  গৃদানটেংগা সরকারি প্রাথমিক বিদ্যালয়  কমালাশ্রম সরকারি প্রাথমিক বিদ্যালয়  মাধ্যমিক স্কুলঃ   শামছ উদ্দিন চৌঃ মেমোরিয়াল উঃ বিঃ, গরমা,আটপাড়া  ইকরাটিয়া আঃআঃআঃতাং বালিকা উঃ বিঃ, ইকরাটিয়া,আটপাড়া তথ্যসূত্রঃ    প্রাইমারি স্কুল-নেত্রকোণা জেলা  মাধ্যমিক স্কুল -নেত্রকোনা জেলা    দর্শনীয় স্থান   গনেশ হাওর  মগরা নদী   উল্লেখযোগ্য ব্যক্তিত্ব   [[আব্দুল খালেক (নেত্রকোনার রাজনীতিবিদ)]  শাহ আতাউর  রহমান   মির্জা আল ফারুক   এডভোকেট আব্দুর রহিম  হাশেম মাস্টার  মোসলেহউদ্দিন আহমেদ  বীর মুক্তিযোদ্ধা রফিকুল ইসলাম  মোজাম্মেল হক বাবু  হাজী খায়রুল  ইসলাম   প্রকৌশলী কামরুল ইসলাম   মেজর মন্জু জুবেদ আলী :স্বাধীনতা ও মুক্তিযোদ্ধ। অধ্যক আব্দুল মোতালিব:শিক্ষা   জনপ্রতিনিধি  বর্তমান চেয়ারম্যান জনাব মোহাম্মাদ সাইদুর রহমান তালুকদার  {| class="wikitable" |+চেয়ারম্যানগণের তালিকা !ক্রমিক !নাম !মেয়াদ |- |০১ |রহিম উদ্দিন  |1973-1977 |- |০২ |রহিম  উদ্দিন  |1977-1983 |- |০৩ |সাজাহান সিরাজী |1983-1988 |- |০৪ |নুরুল ইসলাম  |1988-1992 |- |০৫ |রফিকুল  ইসলাম  |1992-1997 |- |০৬ |মোঃ জুবেদ আলী  |1997-2003 |- |০৭ |এলাহী নেয়াজ |2003-2011 |- |৮ |প্রয়াত শাহজাহান সিরাজী |2011-2016 |- |৯ |মোঃ আব্দুস সেলিম মনি  |2016-2021 |- |১০ |মোঃ সাইদুর রহমান তালুকদার |2021-   আরও দেখুন    ময়মনসিংহ বিভাগ  নেত্রকোণা জেলা   তথ্যসূত্র   বিষয়শ্রেণী:আটপাড়া উপজেলার ইউনিয়ন